РЕПУБЛИКА СРБИЈА

НАРОДНА СКУПШТИНА

01 Број 06-2/122-21

14. април 2021. године

Б е о г р а д

**З А П И С Н И К**

**СЕДМЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 13. И 14. АПРИЛА 2021. ГОДИНЕ**

Седница је почела у 11 часова и 5 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 112 народних посланика, а применом електронског система за гласање утврђено је да су у сали присутна 162 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства пољопривреде, шумарства и водопривреде, Розалија Екрес, представник Посланичке групе САВЕЗ ВОЈВОЂАНСКИХ МАЂАРА - од Министарства просвете, науке и технолошког развоја и Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарства за рад, запошљавање, борачка и социјална питања.

Председник је обавестио да је спречена да седници присуствује народни посланик Ана Караџић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Душан Бајатовић, Арђенд Бајрами, Милош Банђур, др Муамер Бачевац, Надире Бећири, Марко Богдановић, Младен Грујић, Владимир Ђукановић, Милан Ђурица, Нинослав Ерић, Илија Животић, Марко Зељуг, Крсто Јањушевић, Марија Јевђић, мр Јадранка Јовановић, Александар Југовић, Јован Колунџија, Софија Максимовић, проф. др Предраг Марковић, Марко Младеновић, Оливера Недељковић, Горан Пекарски, Љубо Петровић, Мира Петровић, Ана Пешић, Милена Поповић, Мисала Праменковић, Катарина Ракић, Живота Старчевић, Душица Стојковић, Марија Тодоровић, Петар Весовић, Ацо Петровић, Љиљана Кузмановић-Вујаковић и Марина Мирковић.

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Миодрага Линте да се дневни ред допуни тачком Предлог закона о изменама и допунама Закона о избеглицама, који је поднео Народној скупштини 23. марта 2021. године (након образложења народног посланика Миодрага Линте, од 181 присутног народног посланика, три су гласала за, а 178 није гласало) и предлог народног посланика Бојана Торбице да се дневни ред допуни тачком Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Бојана Торбице, од 182 присутна народна посланика, 24 су гласала за, а 158 није гласало).

Народна скупштина је, већином гласова (од 186 присутних народних посланика, 171 је гласао за, а 15 није гласало), прихватила предлог народног посланика др Александра Мартиновића да се обави:

**1. заједнички јединствени претрес о:**

**-** **Предлогу одлуке о престанку функције јавног тужиоца у Вишем јавном тужилаштву у Смедереву**, који је поднео Одбор за правосуђе, државну управу и локалну самоуправу (број 02-490/21 од 24. марта 2021. године) и

**-** **Предлогу одлуке о избору судија који се први пут бирају на судијску функцију**, који је поднео Високи савет судства (број 119-488/21 од 24. марта 2021. године);

**2. заједнички јединствени претрес о:**

**- Предлогу одлуке о изменама Одлуке о утврђивању састава сталних делегација Народне скупштине Републике Србије у међународним парламентарним институцијама**,који је поднео председник Народне скупштине (број 02-492/21 од 24. марта 2021. године),

**- Предлогу одлуке о измени Одлуке о утврђивању састава Парламентарног одбора за стабилизацију и придруживање**,који је поднео председник Народне скупштине(број 02-491/21 од 24. марта 2021. године) и

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**,који је поднела Посланичка група „Александар Вучић - за нашу децу“ (број 02-487/21 од 23. марта 2021. године).

Народна скупштина је, већином гласова (од 188 присутних народних посланика, 177 је гласало за, а 11 није гласало), утврдила дневни ред Седме седнице Првог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

1. **Предлог одлуке о престанку функције јавног тужиоца у Вишем јавном тужилаштву у Смедереву**, који је поднео Одбор за правосуђе, државну управу и локалну самоуправу (број 02-490/21 од 24. марта 2021. године),
2. **Предлог одлуке о избору судија који се први пут бирају на судијску функцију**, који је поднео Високи савет судства (број 119-488/21 од 24. марта 2021. године),
3. **Предлог одлуке о изменама Одлуке о утврђивању састава сталних делегација Народне скупштине Републике Србије у међународним парламентарним институцијама,** који је поднео председник Народне скупштине (број 02-492/21 од 24. марта 2021. године),
4. **Предлог одлуке о измени Одлуке о утврђивању састава Парламентарног одбора за стабилизацију и придруживање,** који је поднео председник Народне скупштине(број 02-491/21 од 24. марта 2021. године) и
5. **Предлог одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група „Александар Вучић - за нашу децу“ (број 02-487/21 од 23. марта 2021. године).

Председник је, сагласно члану 90. став 1. Пословника, обавестио да је позван да седници присуствује Александар Пантић, изборни члан Високог савета судства из реда судија.

Затим је Народна скупштина прешла на рад по утврђеном дневном реду, односно на **заједнички јединствени претрес о предлозима одлука из тачака 1. и 2. дневног реда.**

Председник је, сагласно сагласно чл. 192. став 3, 201. став 2. и 202, а сходно члану 157. став 2. Пословника, отворио заједнички јединствени претрес о:

**- Предлогу одлуке о престанку функције јавног тужиоца у Вишем јавном тужилаштву у Смедереву** и

**- Предлогу одлуке о избору судија који се први пут бирају за судијску функцију**.

Предлоге одлука образложио је представник предлагача Александар Пантић, изборни члан Високог савета судства из реда судија.

У заједничком јединственом претресу учествовали су народни посланици: Ђорђе Дабић, известилац Одбора за правосуђе, државну управу и локалну самоуправу, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије, мр Ђорђе Косанић, представник Посланичке групе ЈЕДИНСТВЕНА СРБИЈА (ЈС), Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Јелена Жарић Ковачевић, представник Посланичке групе „Александар Вучић - за нашу децу“ (која је оспорила предлоге: да се за судију Основног суда у Сомбору изабере Јелена Косовић, судијски помоћник у Вишем суду у Сомбору, да се за судију Основног суда у Новом Пазару изабере Мунир Јусовић, судијски помоћник у Основном суду у Новом Пазару, да се за судију Основног суда у Новом Пазару изабере Аладин Маџовић, корисник почетне обуке на Правосудној академији и да се за судију Основног суда у Пожаревцу изабере Мирјана Лукић, корисник почетне обуке на Правосудној академији, а затим је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), проф. др Јахја Фехратовић, Данијела Вељовић, Дубравка Краљ, Невена Веиновић, Милија Милетић, Ђорђе Милићевић и Дејан Кесар (после чега је председавајућа одредила паузу у трајању од једног часа).

Након паузе, седница је настављена у 15 часова и 10 минута.

У наставку заједничког јединственог претреса учествовали су народни посланици: Јелена Коцић, Адам Шукало, Сања Лакић, Бранимир Спасић, Љиљана Малушић, Марко Парезановић, Милица Дачић, Милош Терзић, Миланка Јевтовић Вукојичић, Александар Мирковић, Верољуб Арсић, Угљеша Мрдић, Иван Рибаћ, Маријан Ристичевић, проф. др Владимир Маринковић, проф. др Марко Атлагић, Милимир Вујадиновић, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) и Јелена Жарић Ковачевић, представник Посланичке групе „Александар Вучић - за нашу децу“.

Затим је председник закључио заједнички јединствени претрес о предлозима одлука из тачака 1. и 2. дневног реда.

Првог дана рада, седница је завршена у 18 часова и 25 минута.

**Други дан рада – 14. април 2021. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 87 народних посланика, а применом електронског система за гласање утврђено је да је у сали присутно 109 народних посланика и да постоје услови за рад.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Душан Бајатовић, Арђенд Бајрами, Милош Банђур, др Муамер Бачевац, Надире Бећири, Марко Богдановић, Зоран Бојанић, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић Владан Заграђанин, Марко Зељуг, Енис Имамовић, Крсто Јањушевић, Марија Јевђић, Александар Јовановић, мр Јадранка Јовановић, Никола Јоловић, Шаип Камбери, Јасмина Каранац, Ана Караџић, Ненад Крстић, Селма Кучевић, Софија Максимовић, Драган Д. Марковић, проф. др Предраг Марковић, Оливера Недељковић, Слађана Николић, проф. др Александра Павловић Марковић, Ђуро Перић, Љубо Петровић, Мира Петровић, Ана Пешић, Милена Поповић, Мисала Праменковић, Марина Рагуш, Катарина Ракић, Живота Старчевић, Душица Стојковић, Хаџи Милорад Стошић, проф. др Горан Тасић, Иван Тасовац, Смиља Тишма, Марија Тодоровић, Бојан Торбица, Мирсад Хоџић, Љиљана Кузмановић-Вујаковић, Марина Мирковић и Никола Кожовић.

Затим је Народна скупштина наставила рад и прешла на **заједнички јединствени претрес о предлозима одлука из тачака од 3. до 5. дневног реда.**

Председник је, сагласно члану 192. став 3, а сходно члану 157. став 2. Пословника, отвориозаједнички јединствени претрес о:

**- Предлогу одлуке о изменама Одлуке о утврђивању састава сталних делегација Народне скупштине Републике Србије у међународним парламентарним институцијама,**

**- Предлогу одлуке о измени Одлуке о утврђивању састава парламентарног Одбора за стабилизацију и придруживање и**

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије.**

У заједничком јединственом претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Бранимир Јовановић, председник Посланичке групе Социјалдемократска партија Србије, Славенко Унковић, представник Посланичке групе ЈЕДИНСТВЕНА СРБИЈА (ЈС), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Александар Мирковић, представник Посланичке групе „Александар Вучић - за нашу децу“, Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА, Самир Тандир, Снежана Пауновић, проф. др Марко Атагић (затим је председавајући, др Владимир Орлић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Милија Милетић, Дијана Радовић, Адам Шукало, Угљеша Мрдић, Маријан Ристичевић, Вук Мирчетић, проф. др Владимир Маринковић, Милимир Вујадиновић, Александар Мирковић и Зоран Томић (након чега је председавајући одредио паузу од једног часа).

Након паузе, седница је настављена у 15 часова и 15 минута.

У наставку заједничког јединственог претреса учествовали су народни посланици: Стефан Србљановић, Ђорђе Дабић, Дејан Кесар, Миланка Јевтовић Вукојичић, Љиљана Малушић, Небојша Бакарец, Немања Јоксимовић, Весна Марковић, Верољуб Арсић и Александар Мирковић, представник Посланичке групе „Александар Вучић - за нашу децу“.

Затим је председник закључио заједнички јединствени претрес о предлозима одлука из тачака од 3. до 5. дневног реда.

Председник је, сагласно члану 87. став 5. Пословника, одредио среду, 14. април 2021. године, са почетком у 17,00 часова, као Дан за гласање о тачкама дневног реда Седме седнице Првог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутан 171 народни посланик, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда –** **ПРЕДЛОГ ОДЛУКЕ О ПРЕСТАНКУ ФУНКЦИЈЕ ЈАВНОГ ТУЖИОЦА У ВИШЕМ ЈАВНОМ ТУЖИЛАШТВУ У СМЕДЕРЕВУ**

Народна скупштина је, већином гласова свих народних посланика (од 173 присутна народна посланика, 172 су гласала за, а један није гласао), усвојила Предлог одлуке о престанку функције јавног тужиоца у Вишем јавном тужилаштву у Смедереву, у целини.

**2. тачка дневног реда – ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина није прихватила предлог да се за судију основног суда у сомбору изабере Јелена Косовић, судијски помоћник у вишем суду у сомбору, чији је предлог оспорила народни посланик Јелена Жарић Ковачевић (од 173 присутна народна посланика, један се уздржао, а 172 нису гласала).

Народна скупштина није прихватила предлог да се за судију Основног суда у Новом Пазару изабере Мунир Јусовић, судијски помоћник у Основном суду у Новом Пазару, чији је предлог оспорила народни посланик Јелена Жарић Ковачевић (од 173 присутна народна посланика, 173 нису гласала).

Народна скупштина није прихватила предлог да се за судију Основног суда у Новом Пазару изабере Аладин Маџовић, корисник почетне обуке на Правосудној академији, чији је предлог оспорила народни посланик Јелена Жарић Ковачевић (од 173 присутна народна посланика, 173 нису гласала).

Народна скупштина није прихватила предлог да се за судију Основног суда у Пожаревцу изабере Мирјана Лукић, корисник почетне обуке на Правосудној академији, чији је предлог оспорила народни посланик Јелена Жарић Ковачевић (од 173 присутна народна посланика, 173 нису гласала).

Народна скупштина је, већином гласова свих народних посланика (од 173 присутна народна посланика, 173 су гласала за) усвојила Предлог одлуке о избору судија који се први пут бирају на судијску функцију, без оспорених кандидата, у целини.

**3. тачка дневног реда –** **ПРЕДЛОГ ОДЛУКЕ О ИЗМЕНАМА ОДЛУКЕ О УТВРЂИВАЊУ САСТАВА СТАЛНИХ ДЕЛЕГАЦИЈА НАРОДНЕ СКУПШТИНЕ РЕПУБЛИКЕ СРБИЈЕ У МЕЂУНАРОДНИМ ПАРЛАМЕНТАРНИМ ИНСТИТУЦИЈАМА**

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог одлуке о изменама Одлуке о утврђивању састава сталних делегација Народне скупштине Републике Србије у међународним парламентарним институцијама, у целини.

**4. тачка дневног реда –** **ПРЕДЛОГ ОДЛУКЕ О ИЗМЕНИ ОДЛУКЕ О УТВРЂИВАЊУ САСТАВА ПАРЛАМЕНТАРНОГ ОДБОРА ЗА СТАБИЛИЗАЦИЈУ И ПРИДРУЖИВАЊЕ**

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог одлуке о измени Одлуке о утврђивању састава Парламентарног одбора за стабилизацију и придруживање, у целини.

**5. тачка дневног реда –** **ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Седму седницу Првог редовног заседања Народне скупштине Републике Србије у 2021. години.

Седница је закључена у 17 часова и 10 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић